Na temelju članka 261. stavka 2. Zakona o sigurnosti prometa na cestama („Narodne novine“ br. 67/08, 48/10 – Odluka Ustavnog suda Republike Hrvatske, 74/11, 80/13, 158/13 – Odluka i Rješenje Ustavnog suda Republike Hrvatske, 92/14, 64/15, 108/17, 70/19, 42/20 i 85/22), ministar unutarnjih poslova donosi

**ODLUKU**

**O VISINI NAKNADA ZA TEHNIČKI PREGLED I DRUGE POSLOVE KOJI SE OBAVLJAJU U STANICAMA ZA TEHNIČKE PREGLEDE VOZILA**

Članak 1.

Ovom Odlukom utvrđuje se visina naknada za tehničke preglede vozila, za poslove registracije vozila i produženja važenja prometne dozvole i druge poslove koji se obavljaju u stanicama za tehničke preglede vozila, kako slijedi:

|  |  |
| --- | --- |
| **Naknade za redovni i/i izvanredni tehnički pregled:**  a) opći dio | |
| **1**. Moped, motocikl ili laka prikolica | 12,30 eura |
| **2.**  Osobni automobil, priključno vozilo ili traktor | 20,25 eura |
| **3.** Autobus ili teretni automobil | 32,55 eura |
| b) posebni dio  (ispitivanje ispušnih plinova motornih vozila – EKO-test) | |
| **4.** Vozilo s dizelskim motorom | 13,61 eura |
| **5.** Vozilo s BEZ-KAT motorom | 7,04 eura |
| **6.** Vozilo s REG-KAT motorom | 13,21 eura |

Pod redovnim tehničkim pregledom vozila podrazumijeva se izvođenje svih propisanih operacija koje se obavljaju u okviru općeg dijela redovnoga tehničkog pregleda (ovisno o vrsti vozila kako je navedeno pod rednim brojem 1., 2. i 3.) u kombinaciji s odgovarajućim ispitivanjem ispušnih plinova ovisno o vrsti motora – EKO-test (posebni dio – stavke pod rednim brojem 4., 5. i 6.).

|  |  |
| --- | --- |
| **Naknade za preventivni tehnički pregled:** | |
| **7.** Moped, motocikl | 7,04 eura |
| **8.** Osobni automobil | 9,67 eura |
| **9.** Autobus, teretni automobil, priključno vozilo | 16,30 eura |
| **Naknade za periodični tehnički pregled kočnica:** | |
| **10.** Autobus ili teretni automobil (vozilo s hidrauličnom ili  zračno - hidrauličnom kočnom instalacijom) | 80,94 eura |
| **11.** Autobus ili teretni automobil (vozilo sa zračnom kočnom  Instalacijom) | 133,74 eura |
| **12.** Priključno vozilo (vozilo sa zračnom kočnom instalacijom) | 65,10 eura |

Bilo koji prvi ponovljeni tehnički pregled izvršen u roku od deset (10) radnih dana obavlja se bez plaćanja naknade, za opći dio pregleda. Iznimno, u slučaju ponovljenoga posebnog dijela redovnoga tehničkog pregleda (EKO-testa), izvršenog u roku od deset (10) radnih dana, naplaćuje se naknada u visini 50% iznosa pune naknade iz rednog broja 4., 5. i 6.

|  |  |  |
| --- | --- | --- |
| **Naknade za administrativne poslove oko registracije vozila:** | | |
| **13.** Poslovi koji prethode registraciji i produženju važenja prometne  dozvole – uvid odnosno provjera dokumentacije o uplati  propisanih obveza (porez, carina, obvezno osiguranje, posebna  naknada za okoliš, naknada za ceste, upravna pristojba i dr.) | 6,12 eura |
| **14.** Naplata propisanih obveza iz rednog broja 13. (iznos za 1 uslugu) | 2,29 eura |
| **15.** Ovjera prometne dozvole | 6,12 eura |
| **16.**  Odjava vozila, izdavanje potvrde iz evidencije | 1,90 eura |
| **17.** Izdavanje registarskih i izvoznih pločica | 2,29 eura |
| **18.**  Zamjena ili izdavanje nove prometne dozvole | 6,86 eura |
| **19.** Zamjena, izdavanje ili ovjera kartona tehničke ispravnosti lake  prikolice | 3,03 eura |

Naknada za administrativne poslove oko registracije vozila iz rednog broja 14. ne naplaćuje se prilikom naplate poreza na cestovna motorna vozila.

|  |  |  |
| --- | --- | --- |
| **Ostale naknade:** | | |
| **20.** | Dodatni pregled plinskih instalacija na vozilu koje za pogon koristi  smjesu butan-propan ili metan | 8,81 eura |
| **21.** | Pregled vozila radi promjene tehničkog stanja (boja, šasija, kuka i  sl.) | 6,58 eura |
| **22.** | Utiskivanje broja šasije na vozilo | 13,21 eura |
| **23.** | Izdavanje pokusnih pločica i potvrde o izdavanju pokusnih pločica | 2,29 eura |
| **24.** | Obrasci i registri tehničkog pregleda | 1,24 eura |

Članak 2.

Na iznose naknada iz članka 1. ove Odluke obračunava se porez na dodanu vrijednost.

Ukupni iznos naknada (uključivo PDV), strukturu raspodjele i rokove uplate po korisnicima, te način evidencije i dostave podataka posebnim uputama utvrdit će ovlaštena stručna organizacija iz članka 273. Zakona o sigurnosti prometa na cestama.

Članak 3.

Danom stupanja na snagu ove Odluke prestaje važiti Odluka o visini naknada za tehnički pregled i druge poslove koji se obavljaju u stanicama za tehničke preglede vozila („Narodne novine“ broj: 122/14, 122/16 i 139/17).

Članak 4.

Ova Odluka objavit će se u „Narodnim novinama“, a stupa na snagu na dan uvođenja eura kao službene valute u Republici Hrvatskoj.

KLASA:

URBROJ:

Zagreb,

Ministar

**dr. sc. Davor Božinović**